
  
DR.30.9.2013 29  

 
Timbalan Menteri beri dalam jawapan awal hari ini. Misalnya beliau mengatakan Amerika 
Syarikat kadar hutang defisitnya 200% lebih. Amerika Syarikat pun memberikan subsidi 
yang begitu tinggi. Mungkin bukan dalam bentuk minyak sebab mereka betul-betul free 
enterprise dari segi minyaknya. Akan tetapi dari segi pertanian dan sebagainya, subsidi 
yang mereka berikan kepada rakyat mereka adalah amat tinggi. Oleh sebab itulah 
kebimbangan dalam kalangan kita kalau TPPA ini disetujukan oleh kerajaan, maka banyak 
hasil pertanian Amerika Syarikat seperti beras, kacang soya dan sebagainya akan menjadi 
amat murah. Ini kerana sebahagian besarnya berpunca daripada subsidi yang diberikan 
oleh kerajaan Amerika Syarikat kepada petani-petani mereka.  

 Oleh sebab itu saya mengharapkan bahawa kita ingin mengetahui dengan lebih 
terperinci lagi apa yang terkandung di dalam butiran berkaitan dengan subsidi ini yang 
berjumlah lapan bilion, 800 juta lebih itu, yang mana disebutkan subsidi gas cecair, LPG, 
diesel, petrol serta bantuan tunai, komponen dan sebesar mana daripada lapan bilion ini 
ialah yang melibatkan RON95. Ini kerana kita mahu tahu sebab ini digunakan sebagai 
alasan tentang RON95 itu. Daripada lapan bilion, 800 juta lebih itu berapa peratus atau 
berapa bilion ia berpunca daripada kerajaan memberi subsidi yang terpaksa dinaikkan 20 
sen lagi harganya kerana ia membebankan kerajaan? Terima kasih Tuan Pengerusi.  

 Tuan Pengerusi: Yang Berhormat Lipis, terima kasih. 

 

12.14 tgh. 

 Dato' Haji Abdul Rahman bin Mohamad [Lipis]: Assalamuaalaikum 
warahmatullahi wabarakatuh. Terima kasih kepada Tuan Pengerusi kerana membenarkan 

saya untuk turut serta berbahas dalam Maksud B.11, Butiran – 020000 iaitu dalam sub 
kecilnya Butiran – 20500 Subsidi Gas Cecair LPG, Diesel, Petrol, serta Bantuan Tunai.  

 Saya turut serta memberi pandangan untuk berbahas melibatkan RM8.853 lebih 
bilion untuk kegunaan tuntutan subsidi barangan petroleum bagi tahun 2013. Untuk tujuan 
menampung keperluan tambahan bagi pembayaran subsidi petroleum tersebut, adalah 
merupakan berikutan kenaikan minyak pasaran dunia yang secara puratanya yang 
melibatkan pada tahun ini. Pasaran dunia melonjak naik dalam masa enam bulan ini 
sehingga kerajaan tidak dapat terpaksa menurunkan nilai subsidi yang semakin 
membebankan walaupun harga minyak pasaran dunia ketika ini ada sedikit penurunan 
sebenarnya.  

 Ini juga disebabkan oleh berlaku perkara ini adalah daripada pasaran dunia 
berpunca daripada ancaman-ancaman yang berlaku seperti negara Syria yang masih 
belum reda dan sebagainya. Tuan Pengerusi, sudah amat jelas semua yang tahu harga 
minyak sudah naik di pam-pam seluruh negara dan ingin juga saya nyatakan bahawasanya 
di rantau Asia Tenggara ini sebenarnya kita masih dalam kadar harga yang agak rendah 
berbanding dengan negara Brunei, kita masih lagi berada dalam keadaan yang baik. Akan 
tetapi dalam soal ini, kita semua sudah bercakap soal kepentingan duit rakyat, jadi perlulah 
kita pastikan ketirisan atau kebocoran dan sebagainya perlulah kita atasi.  

 Saya menyarankan kepada semua pihak perlu bertanggungjawab untuk 
memastikan gerakan-gerakan yang lebih efektif untuk menyekat umpamanya penyeludupan 
yang berlaku seperti hari ini. Perlu kita memperkemaskan dengan langkah-langkah yang 
harus kita melakukan tangkapan-tangkapan yang lebih besar kepada penyeludupan-
penyeludupan seperti ini. Akan tetapi pada hemat saya, tangkapan ini adalah masih terlalu 
kecil. Kita perlu melakukan benar-benar gerakan ini dan menyeru kepada semua pihak 
memastikan gerakan ini lebih efektif dalam melaksanakan program seperti ini.  

 Seperti yang kita sedia maklum, subsidi minyak tidak terbuka kepada pengguna 
minyak di industri-industri atau di pasaran komersial sahaja. Pada hemat saya, masih 
banyak lagi berlakunya ketirisan yang mana subsidi mengalir ke industri-industri golongan 
yang tidak bertanggungjawab, tauke-tauke yang tidak mempunyai perasaan patriotik, yang 
hanya mengutamakan keuntungan mereka, sebab itu mereka telah menggunakan 
kesempatan-kesempatan seperti ini.  



Timbalan Menteri beri dalam jawapan awal hari ini. Misalnya beliau mengatakan Amerika Syarikat kadar hutang defisitnya 200% lebih. Amerika Syarikat pun memberikan subsidi yang begitu tinggi. Mungkin bukan dalam bentuk minyak sebab mereka betul-betul free enterprise dari segi minyaknya. Akan tetapi dari segi pertanian dan sebagainya, subsidi yang mereka berikan kepada rakyat mereka adalah amat tinggi. Oleh sebab itulah kebimbangan dalam kalangan kita kalau TPPA ini disetujukan oleh kerajaan, maka banyak hasil pertanian Amerika Syarikat seperti beras, kacang soya dan sebagainya akan menjadi amat murah. Ini kerana sebahagian besarnya berpunca daripada subsidi yang diberikan oleh kerajaan Amerika Syarikat kepada petani-petani mereka. Oleh sebab itu saya mengharapkan bahawa kita ingin mengetahui dengan lebih terperinci lagi apa yang terkandung di dalam butiran berkaitan dengan subsidi ini yang berjumlah lapan bilion, 800 juta lebih itu, yang mana disebutkan subsidi gas cecair, LPG, diesel, petrol serta bantuan tunai, komponen dan sebesar mana daripada lapan bilion ini ialah yang melibatkan RON95. Ini kerana kita mahu tahu sebab ini digunakan sebagai alasan tentang RON95 itu. Daripada lapan bilion, 800 juta lebih itu berapa peratus atau berapa bilion ia berpunca daripada kerajaan memberi subsidi yang terpaksa dinaikkan 20 sen lagi harganya kerana ia membebankan kerajaan? Terima kasih Tuan Pengerusi. Tuan Pengerusi: Yang Berhormat Lipis, terima kasih. 12.14 tgh. Dato' Haji Abdul Rahman bin Mohamad [Lipis]: Assalamuaalaikum warahmatullahi wabarakatuh. Terima kasih kepada Tuan Pengerusi kerana membenarkan saya untuk turut serta berbahas dalam Maksud B.11, Butiran- 020000 iaitu dalam sub kecilnya Butiran- 20500 Subsidi Gas Cecair LPG, Diesel, Petrol, serta Bantuan Tunai. Saya turut serta memberi pandangan untuk berbahas melibatkan RM8.853 lebih bilion untuk kegunaan tuntutan subsidi barangan petroleum bagi tahun 2013. Untuk tujuan menampung keperluan tambahan bagi pembayaran subsidi petroleum tersebut, adalah merupakan berikutan kenaikan minyak pasaran dunia yang secara puratanya yang melibatkan pada tahun ini. Pasaran dunia melonjak naik dalam masa enam bulan ini sehingga kerajaan tidak dapat terpaksa menurunkan nilai subsidi yang semakin membebankan walaupun harga minyak pasaran dunia ketika ini ada sedikit penurunan sebenarnya. Ini juga disebabkan oleh berlaku perkara ini adalah daripada pasaran dunia berpunca daripada ancaman-ancaman yang berlaku seperti negara Syria yang masih belum reda dan sebagainya. Tuan Pengerusi, sudah amat jelas semua yang tahu harga minyak sudah naik di pam-pam seluruh negara dan ingin juga saya nyatakan bahawasanya di rantau Asia Tenggara ini sebenarnya kita masih dalam kadar harga yang agak rendah berbanding dengan negara Brunei, kita masih lagi berada dalam keadaan yang baik. Akan tetapi dalam soal ini, kita semua sudah bercakap soal kepentingan duit rakyat, jadi perlulah kita pastikan ketirisan atau kebocoran dan sebagainya perlulah kita atasi. Saya menyarankan kepada semua pihak perlu bertanggungjawab untuk memastikan gerakan-gerakan yang lebih efektif untuk menyekat umpamanya penyeludupan yang berlaku seperti hari ini. Perlu kita memperkemaskan dengan langkah-langkah yang harus kita melakukan tangkapan-tangkapan yang lebih besar kepada penyeludupan- penyeludupan seperti ini. Akan tetapi pada hemat saya, tangkapan ini adalah masih terlalu kecil. Kita perlu melakukan benar-benar gerakan ini dan menyeru kepada semua pihak memastikan gerakan ini lebih efektif dalam melaksanakan program seperti ini. Seperti yang kita sedia maklum, subsidi minyak tidak terbuka kepada pengguna minyak di industri-industri atau di pasaran komersial sahaja. Pada hemat saya, masih banyak lagi berlakunya ketirisan yang mana subsidi mengalir ke industri-industri golongan yang tidak bertanggungjawab, tauke-tauke yang tidak mempunyai perasaan patriotik, yang hanya mengutamakan keuntungan mereka, sebab itu mereka telah menggunakan kesempatan-kesempatan seperti ini.